Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: adó szakok, illetve a felsõoktatásról szóló 1993. évi LXXX. törvény szerinti fõiskolai vagy egyetemi szintû alapképzési
Paragraph Index: 298

a) A mesterképzési szakon végzettek ismerik: – a terminológia elméletét, – a terminológiai munkamódszereket alkalmazói szinten (normatív és deskriptív terminológia), – a terminusalkotás és -képzés és a terminológiai rendezés szabályait, – a terminológia-menedzsmenthez és a különféle felhasználások érintkezési pontjaihoz szükséges elektronikus eszközöket és programokat, – a terminológiai szabványosítás és a terminológiai harmonizáció elméletét és gyakorlatát, – az infokommunikációs technológiákat (IKT) és a dokumentációt alkalmazói szinten, – a magyar nyelv szabályait, – a terminológia alkalmazását szolgáló kommunikációs (különösen szakmai nyelvhasználati, verbális és nemverbális) ismereteket, – legalább egy idegen nyelvet és annak egy doménjának terminológiai rendszerét, – a tudományos kutatás elméleti alapjait és módszertanát, – a terminológiai kutatás módszereit.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes